ये पिछले साल के मुकाबले 12% ज्यादा, अप्रैल में 1.87 लाख करोड़ जुटाए थे
Goods and Services Tax (India) Revenue Statistics May 2023; सरकार ने फरवरी में गुड्स एंड सर्विसेज टैक्स (GST) से 1.49 लाख करोड़ रुपए जुटाए हैं। सालाना आधार पर इसमें लगभग 12% बढ़ोतरी हुई है। फरवरी 2022 में 1,33,026 करोड़ रुपए का GST कलेक्शल हुआ था
सरकार ने मई 2023 में गुड्स एंड सर्विसेज टैक्स यानी GST से 1.57 लाख करोड़ रुपए जुटाए हैं। ये एक साल पहले यानी मई 2022 के मुकाबले 12% ज्यादा है। तब GST से 1.40 लाख करोड़ रुपए जुटाए गए थे। वहीं एक महीने पहले अप्रैल में सरकार ने 1.87 लाख करोड़ रुपए जुटाकर GST कलेक्शन का रिकॉर्ड बनाया था।
वित्त मंत्रालय ने कहा, 'मई 2023 में जीएसटी रेवेन्यू 1 लाख 57 हजार 90 करोड़ रुपए रहा है। इसमें सीजीएसटी 28,411 करोड़ रुपए, एसजीएसटी 35,828 करोड़ रुपए, आईजीएसटी 81,363 करोड़ रुपए (माल के आयात पर कलेक्ट किए 41,772 करोड़ रुपए सहित) और सेस 11,489 करोड़ रुपए रहा है। सेस में माल के आयात से मिले 1,057 करोड़ रुपए शामिल हैं।
FY 2022-23 में ग्रॉस रेवेन्यू 22% ज्यादा
पूरे फाइनेंशियल ईयर 2022-23 की बात की जाए तो इसमें टोटल 18.10 लाख करोड़ रुपए का GST कलेक्शन हुआ है। इसके आधार पर हर महीने GST कलेक्शन का औसत आंकड़ा 1.51 लाख करोड़ रुपए रहा है। वहीं फाइनेंशियल ईयर 2022-23 में GST का ग्रॉस रेवेन्यू, इससे पिछले फाइनेंशियल ईयर 2021-22 की तुलना में 22% ज्यादा रहा है।
GST कलेक्शन में महाराष्ट्र सबसे अव्वल
मई 2023 में GST कलेक्शन के लिहाज से टॉप-5 राज्यों में महाराष्ट्र सबसे ऊपर है। महाराष्ट्र में GST कलेक्शन पिछले साल की तुलना में 16% बढ़कर 23,536 करोड़ रुपए रहा। इस लिस्ट में कर्नाटक 10317 करोड़ के कलेक्शन के साथ दूसरे और गुजरात 9800 करोड़ रुपए के कलेक्शन के साथ तीसरे नंबर पर है।
2017 में लागू हुआ था GST
GST एक इनडायरेक्ट टैक्स है। इसे वैराइटी ऑफ प्रीवियस इनडायरेक्ट टैक्स (वैट), सर्विस टैक्स, परचेज टैक्स, एक्साइज ड्यूटी और कई इनडायरेक्ट टैक्स को रिप्लेस करने के लिए 2017 में लागू किया गया था। GST में 5, 12, 18 और 28% के चार स्लैब हैं।